ছেলেধরা সন্দেহে নারীকে পিটিয়ে হত্যা : তিনজন রিমান্ডেDinajpur24 | The Largest Bangla News Paper of Bangladesh | Dinajpur24 | The Largest Bangla News Paper of Bangladesh
প্রচ্ছদ lead ছেলেধরা সন্দেহে নারীকে পিটিয়ে হত্যা : তিনজন রিমান্ডে
(দিনাজপুর২৪.কম) রাজধানীর উত্তর বাড্ডায় গণপিটুনিতে তাসলিমা বেগম রেনু হত্যার ঘটনায় তিন জনকে চার দিনের রিমান্ডে পাঠিয়েছে আদালত। অন্য এক আসামী আদালতে স্বীকারোক্তিমূলক জবানবন্দি দিয়েছেন। সোমবার ঢাকা মহানগর হাকিম ধীমান চন্দ্র মণ্ডল এই রিমান্ডের আদেশ দেন। পুলিশ আসামিদেরকে ১০ দিনের রিমান্ড চেয়েছিল।
শনিবার সকালে ঢাকার উত্তর বাড্ডার সরকারি প্রাথমিক বিদ্যালয়ে ছেলে ধরা সন্দেহে তসলিমা রেনু নামে এক নারীকে পিটিয়ে হত্যা করা হয়। নিজের শিশু সন্তানকে স্কুলে ভর্তি করাতে গিয়েছিলেন তিনি। পদ্মাসেতু নিয়ে ছড়িয়ে দেওয়া উদ্ভট বক্তব্যের পর ছড়িয়ে পড়া ছেলেধরা গুজবের মধ্যে এই ঘটনা ঘটে। এই হত্যার একটি ভিডিও প্রকাশ হওয়ার পর তীব্র প্রতিক্রিয়া হয়েছে। -ডেস্ক